CELEX: 62013CN0685
Language: sk
Date: 2013-12-27 00:00:00
Title: Vec C-685/13: Návrh na začatie prejudiciálneho konania, ktorý podal Tribunal de première instance de Liège (Belgicko) 27. decembra 2013 — Belgacom SA/Commune de Fléron

1.3.2014   
            
            
               SK
            
            
               Úradný vestník Európskej únie
            
            
               C 61/6
            
         Návrh na začatie prejudiciálneho konania, ktorý podal Tribunal de première instance de Liège (Belgicko) 27. decembra 2013 — Belgacom SA/Commune de Fléron
   (Vec C-685/13)
   2014/C 61/09
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de première instance de Liège
   
      Účastníci konania pred vnútroštátnym súdom
   
   
      Žalobkyňa: Belgacom SA
   
      Žalovaná: Commune de Fléron
   
      Prejudiciálna otázka
   
   Bráni smernica o povolení (1) a najmä jej článok 13 týkajúci sa podrobností stanovenia poplatkov za práva na používanie rádiových frekvencií a práva na inštalovanie zariadení na verejnom alebo súkromnom majetku alebo pod ním tomu, aby orgány obecnej správy členského štátu stanovili formou miestneho nariadenia mobilným telekomunikačným operátorom daňovú povinnosť, ktorú predstavuje jednotná a paušálna daň vo výške 2 500 eur za vysielač alebo stožiar, pri ktorej je zdaniteľnou udalosťou prítomnosť na území obce k 1. januáru zdaniteľného obdobia, pričom nemá povahu odmeny a je odôvodnená iba rozpočtovými cieľmi a cieľmi ochrany životného prostredia?
   
      (1)  Smernica Európskeho parlamentu a Rady 2002/20/ES zo 7. marca 2002 o povolení na elektronické komunikačné siete a služby (smernica o povolení) (Ú. v. EÚ L 108, s. 21; Mim. vyd. 13/029, s. 337).